Artūrs Plēsnieks

Artūrs Plēsnieks (dzimis  Dobelē) ir latviešu svarcēlājs, Latvijas rekordists svarcelšanā.  bronzas medaļas ieguvējs, 2016. gada Eiropas čempions, 2017. gada pasaules vicečempions.

 Karjera 
Ar svarcelšanu nodarbojas kopš deviņu gadu vecuma. Ar panākumiem startējis jaunatnes sacensībās. 2008. gada Eiropas čempionātā U-17 vecuma grupā A. Plēsnieks guva uzvaru ar summā paceltiem 338 kg. Tā paša gada Eiropas junioru čempionātā viņš izcīnīja otro vietu ar 343 kg. 2009. gadā sportists guva medaļas U-20 vecuma grupā gan Eiropas, gan Pasaules čempionātos, kā arī guva uzvaru 2009. gada Eiropas čempionātā junioriem.

2010. gada Eiropas čempionātā pieaugušajiem A. Plēsnieks izcīnīja 9. vietu. 2010. gadā viņš kļuva par pasaules junioru čempionu (385 kg),Plēsnieks triumfē pasaules junioru čempionātā nākamajā gadā izcīnīja sudrabu. 2011. gadā uzvarēja Eiropas čempionātā junioriem un ieņēma 15. vietu Pasaules čempionātā pieaugušajiem. 2009. un 2010. gadā bija pretendents uz Latvijas Gada balvu sportā kā gada uzlecošā zvaigzne. 2012. gada aprīlī izcīnīja 5. vietu Eiropas čempionātā ar kopsummā paceltu 381 kg. Tāpat izcīnīja sudrabu 2012. gada Pasaules čempionātā junioriem.

A. Plēsnieks kvalificējās startam . Tajās viņš ar jaunu personisko rekordu summā izcīnīja 7. vietu. 2013. gadā ar jaunu Latvijas rekordu izcīnījis 4. vietu Eiropas čempionātā (tā paša gada novembrī tika paziņots, ka pēc Davita Gogijas diskvalifikācijas Plēsniekam piešķirta bronzas medaļa), grūšanā bijis 2. vietā. 2013. gadā kļuvis arī par Eiropas U-23 čempionu. Tā paša gada oktobrī izcīnījis 5. vietu Pasaules čempionātā ar kopsummā paceltiem 393 kilogramiem. 2014. gada Eiropas čempionātā ierindojies 4. vietā, bet Pasaules čempionātā — 10. vietā.

2015. gadā Plēsnieks laboja Latvijas rekordu (405 kg) un izcīnīja bronzas medaļu Pasaules čempionātā. 2016. gadā Plēsnieks kļuva par Eiropas čempionu, summā paceļot 403 kg. 2016. gadā pārliecinoši kvalificējās olimpiskajām spēlēm Rio. Olimpiskajās spēlēs traumas dēļ neizdevās iecerētais. Pēc OS veica kreisā pleca operāciju. 2017. gadā veiksmīgi izcīnīja 2. vietu pasaules čempionātā, summa paceļot 402 kg.

2021. gada Eiropas čempionātā izcīnīja 6. vietu.

, uzlabojot personisko rekordu grūšanā, izcīnīja bronzas medaļu svara kategorijā līdz 109 kg.

2024. gada olimpiskajām spēlēm Parīzē nekvalificējās. 2025. gada Pasaules čempionātā viņš summā pacēla 379 kg, kas bija jauns Latvijas rekords svara kategorijā līdz 110 kilogramiem, bet Pasaules čempionāta kopvērtējumā šis rezultāts deva 16. vietu.

 Privātā dzīve 
2007. gadā pārcēlies uz dzīvi Ventspilī. 2012. gadā apprecējies, sieva ir bijusī svarcēlāja.

 Sasniegumi 
GadsSacensībasRaušanaGrūšanaSummaRezultāts Vieta 2007  Eiropas čempionāts junioriem  128  165  293  5 2008  Eiropas čempionāts  141  185  326  13 2008  Eiropas U-17 čempionāts  147  191  338 1 2008  Eiropas čempionāts junioriem  150  193  343 2 2009  Pasaules U-20 čempionāts  160  206  366 3 2009  Eiropas U-20 čempionāts  166  205  371 2 2009  Eiropas čempionāts jauniešiem  160  207  367 1 2010  Eiropas čempionāts  166  207  373  9 2010  Pasaules čempionāts junioriem  170  215  385 1 2011  Eiropas čempionāts  170  210  380  7 2011  Pasaules čempionāts junioriem  172  210  383 2 2011  Eiropas čempionāts junioriem  165  207  372 1 2011  Pasaules čempionāts  168  212  380  15 2012  Eiropas čempionāts  170  211  381  5 2012  Pasaules čempionāts junioriem  172  215  387 2 2012  Olimpiskās spēles  175  215  390  7 2013  Eiropas čempionāts  175  222  397 3Plēsniekam piešķir bronzu pavasarī notikušajā Eiropas čempionātā 2013  Pasaules Universiāde  170  205  375  7 2013  Eiropas U-23 čempionāts  175  221  396  1 2013  Pasaules čempionāts  178  215  393  5 2014  Eiropas čempionāts  172  218  390  4 2014  Pasaules čempionāts  174  216  390  10 2015  Eiropas čempionāts  173  221  394  82015  Eiropas U-23 čempionāts  176  220  396  12015  Pasaules čempionāts  179  226  405  32016 Eiropas čempionāts  177  226  403  1 2016  Olimpiskās spēles  181  218  399  82017  Pasaules čempionāts  180  222  402  22018  Pasaules čempionāts  174  217  391  102019  Eiropas čempionāts  180  225  405  42019  Pasaules čempionāts  173  221  394  92021  Eiropas čempionāts  175  219  394  62021  Olimpiskās spēles  180  230  410  32025  Pasaules čempionāts  170  209  379 10

 Atsauces 

 Ārējās saites 

 LOV profils

Kategorija:1992. gadā dzimušie
Kategorija:Latvijas svarcēlāji
Kategorija:2012. gada vasaras olimpisko spēļu dalībnieki
Kategorija:Dobelē dzimušie
Kategorija:2016. gada vasaras olimpisko spēļu dalībnieki
Kategorija:2020. gada vasaras olimpisko spēļu dalībnieki
Kategorija:Latvijas olimpiskie bronzas medaļnieki
Kategorija:Olimpiskie bronzas medaļnieki svarcelšanā